section_heading: Povijest i znamenitosti
paragraph_text: Nadnevak početka gradnje naselja Borovje je 16. rujna 1987. godine. Prvi građeni objekt bio je magistralni vrelovod na lokaciji gdje je bio višegodišnji deponij kanalizacije zbog čega se temeljito pripremalo zemljište. Kamen temeljac za prvu zgradu budućeg naselja Borovje postavljen je 26. svibnja 1989. na sjevernoj obali Save, nedaleko od Držićeve avenije. Prve dvije zgrade podignute su u dva mjeseca. Od 1992. do 2000. podignut je najveći dio naselja. Za poddijelove naselja, Borovje – Tigrovi (prvu nagradu na natječaju dobili Ivona Jerković, Damir Petric, Hrvoje Vidović i Tomislav Vreš) i Borovje – Savice (prvu nagradu na natječaju dobili Ivan Mucko i Jasna Juraić Mucko) natječaj je proveden 2006. godine.Ivan Mlinar: Nova zagrebačka stambena naselja  Korak u prostor. br. 44. 23. prosinca 2013. Pristupljeno 5. studenoga 2020.